GYLLENE KLUBBEN

KEVÄT 2016 Jäsenkirje 1 Helsinki 23.1.2016

Onnellista vuotta 2016! Ehkä paukkupakkaset vihdoin hellittävät - nyt tuntuu jo ihan siedettävältä!

Joulun alla sovimme alustavasti **Turun matkasta** teemana Kristiina-kuningatar. Tästä on nyt tulossa

omatoimimatka monellakin tapaa, mutta jotain olen sentään selvittänyt. Siis ajankohta olisi **tiistai 16.2.2016**. Lähtö tapahtuisi junalla klo 10 Helsingistä. Jokainen hankkii lippunsa itse. Toki Turkuun pääsee muillakin kulkuneuvoilla (esim. Onnibussi). Junamatkan jälkeen hankkiudumme joko julkisilla tai taksikyydillä Turun linnaan, jossa on näyttely Kristiina-kuningattaren puvuista The Girl King -elokuvaan ja opas, joka kertoo aiheesta enemmänkin sekä linnan pysyvistä näyttelyistä. Tarjous n. 35 € sisältää myös lounaan Turun linnassa. Teemaan sopisi myös käynti Turun tuomiokirkossa. Kunhan tiedän kiinnostuneiden lukumäärän, mietin jatkoa linnakäynnille.

**Kerro mukaan tulostasi 1.2. mennessä** sähköpostilla eevaleena.valve@luukku.com tai tekstiviestillä 040 501 3195. Takaisin lähdetään klo 17 - 18 maissa junalla. Elokuva haukuttiin aika pataluhaksi, joten itsekään en siitä aluksi innostunut, mutta nähtyäni filmin kiinnostuin aiheesta.
Ei se nyt mikään Oscar-ehdokas ole, mutta suosittelen silti. Se menee parhaillaan ainakin Tennispalatsissa - mahdollisesti muuallakin.

Sitten pari teatterivarausta, joista toisella on KIIRE!

Birgitta Ulfssonin ja Lowe Petterssonin (piano) **Visor medan man lever** -esitykseen **la 13.2. klo** **13** varasin 6 lippua, paikka on siis Lilla Teatern. **Varaukset viimeistään pe 29.1**. Soitan varanneille ja kerron lunastuksesta.

Toinen varaukseni on myös Lillanista. **Faster och jag** on musta komedia, josta arvostelu oli tänään Hesarissa. Esitys, johon varasin liput, on **ke 9.3. klo 18**. Lippuja on 10 kpl, sitovat varaukset kuten

yllä viimeistään 15.2. allekirjoittaneelle.

Mutta ensiksi kuitenkin Turkuun (keväämmällä sitten Tampereelle!)

Eeva-Leena